Tallo (botanica)

Iste articlo tracta sobre o tallo en as plantas. Pa la parola «trallo» se veiga Trallo (desambigación).
En botanica, o tallo (d'o griego θαλλός) ye l'eixe d'as partes aerias d'as plantas cormofitas y ye l'organo a on que se sustentan as follas, as flors y os fruitos. As suyas funcions principals son fer de refirme mecanico ta os atros organs aerios en a planta y transportar os productos metabolicos y d'a fotosintesi d'entre os organs a on que se produz y as venas.

A diferencia que a radiz, o tallo tiene tanos a on s'inserta as chemas axilars. Tiene cheotropismo negativo, o que quiere dicir que creix siempre en o sentiu a la contra de como tira la gravedat. As diferents especies de plantas superiors pueden tener un solo tallo (unicaulars) u tener-ne mas d'un u muitos (especies pluricaulars), siempre que brosten ya individuals dende a radiz. As plantas unicaulars pueden estar ramificadas u no.

Anatomicament, o tallo se composa de tres tipos de teixius: o teixiu dermico u dermis, o teixiu fundamental y o teixiu vascular u fascicular. O fundamental fa la función de sustento, y o fascicular transporta os nutrients y metabolitos. A disposición y as diferents posicions relativas d'istes tres tipos de teixius son un d'os criterios que diferencian os taxons de plantas superiors.

O tallo creix prolargando-se por a multiplicación celular d'os meristemos apicals, en una forma de creiximiento que se diz creiximiento primario. Todas as especies de plantas superiors tienen creiximiento primario, o cual ye responsable d'o creiximiento en altaria. O creiximiento secundario ye o producto d'a multiplicación celular en os meristemos secundarios, que son o cámbium y o felocheno, distribuius a lo largo d'o tallo. Iste tipo de creiximiento condiciona que o tallo s'ixample, y ye caracteristico d'as plantas lenyosas.

 Se veiga tamién 
Radiz
Fuella
Tronco

Referencias

 Vinclos externos 

Categoría:Morfolochía vechetal
Categoría:Anatomía vechetal
Categoría:Fisiolochía vechetal